《永遇乐》
金朝·王哲

正好回头，堪当下手，搜寻密妙。此个圆成，无教沉溺，须是令分此。

火坑休认，凡笼莫入，两事锐然先跳。惺来后、赢取三光，时时顶戴长照。

灵明一点，常随五彩，九转便通关要。透出昆仑，莹传清净，朗听金鸡叫。

月华辉耀，星光盈满，此处玉花香袅。得玄玄、玄里真宗，这番了了。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。